
 REFERAT

             privind intabularea în CF a construcţiilor situate în Timişoara, str. Izlaz nr. 13


Imobilul situat în Timişoara, str. Izlaz nr. 13 este compus dintr-o casă parter cu anexe, şi teren în suprafaţă de 719mp. 

În extrasul de CF nr. 935 Chişoda, Top. 1966/635-637 apare la Foaia de Avere – Arabil în Zecketoare şi nu apar intabulate construcţiile existente la data preluării de către Stat. 

Prin DECIZIUNEA Nr. 149 din 08.02.1958 s-a hotărât trecerea în proprietatea statului , în baza  Decretului 111/1951 şi a sentinţei civile nr. 4883 din 12.09.1956, a imobilului situat în Timişoara, str. Izlaz nr. 13, şi transmiterea în administrarea Intreprinderii de locuinţe şi localuri Timişoara, imobilul constând din casă, curte şi grădină în suprafaţă de 719 mp.

            Imobilul figurează în evidenţele mijlocelor fixe – Casă de locuit, compusă din două apartamente cu anexe.


Având în vedere dezmembrarea executată de către ing. Florescu Ioan, componenţa imobilului este: casă cu 2 apartamente (1 şi 2 ), bucătărie de vară, magazie 1, magazie 2, coteţe. 

Având în vedere cele de mai sus, propunem emiterea unei HCL privind intabularea în CF a construcţiilor existente la faţa locului.


Anexăm Deciziune nr. 149/1958, extras CF nr. 935 Chişoda, fişa mijlocului fix, dezmembrarea imobilului.

